CELEX: 32015R1152
Language: hu
Date: 2015-07-14 00:00:00
Title: A Bizottság (EU) 2015/1152 végrehajtási rendelete (2015. július 14.) a növényi olajokból származó tokoferolkivonatok, a (delta-tokoferolban gazdag) növényi olajokból származó, tokoferolban gazdag kivonatok és az alfa-tokoferol valamennyi állatfaj takarmány-adalékanyagaként történő engedélyezéséről (EGT-vonatkozású szöveg)

15.7.2015   
            
            
               HU
            
            
               Az Európai Unió Hivatalos Lapja
            
            
               L 187/5
            
         A BIZOTTSÁG (EU) 2015/1152 VÉGREHAJTÁSI RENDELETE
   (2015. július 14.)
   a növényi olajokból származó tokoferolkivonatok, a (delta-tokoferolban gazdag) növényi olajokból származó, tokoferolban gazdag kivonatok és az alfa-tokoferol valamennyi állatfaj takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.
            
         
               (2)
            
            
               A növényi olajokból származó tokoferolkivonatokat, a (delta-tokoferolban gazdag) növényi olajokból származó, tokoferolban gazdag kivonatokat és az alfa-tokoferolt a 70/524/EGK irányelvnek megfelelően valamennyi állatfaj takarmány-adalékanyagaként időbeli korlátozás nélkül engedélyezték. Az említett termékeket ezt követően – az 1831/2003/EK rendelet 10. cikke (1) bekezdésének megfelelően – mint meglévő termékeket felvették a takarmány-adalékanyagok nyilvántartásába.
            
         
               (3)
            
            
               Az 1831/2003/EK rendelet 10. cikke (2) bekezdésének a 7. cikkel összefüggésben értelmezett rendelkezéseinek megfelelően két kérelmet nyújtottak be a növényi olajokból származó tokoferolkivonatok, a (delta-tokoferolban gazdag) növényi olajokból származó, tokoferolban gazdag kivonatok és az alfa-tokoferol, valamint a készítményeik valamennyi állatfaj takarmány-adalékanyagaként való újraértékelésére. A kérelmezők azt kérték, hogy ezen adalékanyagokat a „technológiai adalékanyagok” adalékanyag-kategóriába sorolják be. A kérelmekhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2012. június 12-i véleményében (3) megállapította, hogy a növényi olajokból származó tokoferolkivonatok, a (delta-tokoferolban gazdag) növényi olajokból származó, tokoferolban gazdag kivonatok és az alfa-tokoferol a javasolt felhasználási feltételek mellett nincsenek káros hatással sem az állatok és emberek egészségére, sem pedig a környezetre. A Hatóság továbbá arra a következtetésre jutott, hogy ezek az adalékanyagok hatékony antioxidánsok, és hogy nem merülnek fel felhasználókat érintő biztonsági problémák. A Hatóság úgy ítélte meg, hogy nem szükséges a forgalomba hozatal utáni nyomon követésre vonatkozó egyedi követelményeket elrendelni. Továbbá ellenőrizte az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagokra vonatkozó analitikai módszerről szóló jelentést is.
            
         
               (5)
            
            
               A természetes eredetű tokoferolkivonatok, a (delta-tokoferolban gazdag) természetes eredetű, tokoferolban gazdag kivonatok és az alfa-tokoferol értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyagok használatát az e rendelet mellékletében meghatározottak szerint engedélyezni kell.
            
         
               (6)
            
            
               Mivel semmilyen biztonsági ok nem indokolja az engedélyezési feltételek módosításának azonnali alkalmazását, átmeneti időszakot kell biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.
            
         
               (7)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „technológiai adalékanyagok” adalékanyag-kategóriába és az „antioxidánsok” funkcionális csoportba tartozó anyagok takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   (1)   A mellékletben szereplő anyagok és az azokat tartalmazó előkeverékek, amelyeket 2016. február 4. előtt állítottak elő és címkéztek fel a 2015. augusztus 4. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók.
   (2)   A mellékletben meghatározott anyagokat tartalmazó azon takarmánykeverékek és takarmány-alapanyagok, amelyeket 2016. augusztus 4. előtt állítottak elő és címkéztek fel a 2015. augusztus 4. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók, amennyiben azokat élelmiszertermelő állatok takarmányozására szánják.
   (3)   A mellékletben meghatározott anyagokat tartalmazó azon takarmánykeverékek és takarmány-alapanyagok, amelyeket 2017. augusztus 4. előtt állítottak elő és címkéztek fel a 2015. augusztus 4. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók, amennyiben azokat nem élelmiszertermelő állatok takarmányozására szánják.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 14-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 268., 2003.10.18., 29. o.
   
   
      (2)  A Tanács 1970. november 23-i 70/524/EGK irányelve a takarmány-adalékanyagokról (HL L 270., 1970.12.14., 1. o.).
   
      (3)  EFSA Journal 2012;10(7):2783; EFSA Journal 2012;10(7):2784.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Legkisebb tartalom
               
               
                  Legnagyobb tartalom
               
               
                  További rendelkezések
               
               
                  Az engedély lejárta
               
            
                  mg hatóanyag/kg 12 %-os nedvességtartalmú teljes értékű takarmányban
               
            
                  
                     Kategória: technológiai adalékanyagok. Funkcionális csoport: antioxidánsok.
                  
               
            
                  1b306(i)
               
               
                  —
               
               
                  Növényi olajokból származó tokoferolkivonatok
               
               
                  
                     Az adalékanyag összetétele
                  
                  Alfa-, béta-, gamma- és delta-tokoferol.
                  
                     A hatóanyag jellemzése
                  
                  Alfa-, béta-, gamma- és delta-tokoferol:
                  
                              —
                           
                           
                              C29H50O2
                              
                           
                        
                              —
                           
                           
                              C28H48O2
                              
                           
                        
                              —
                           
                           
                              C28H48O2
                              
                           
                        
                              —
                           
                           
                              C27H46O2
                              
                           
                        CAS-szám:
                  
                              —
                           
                           
                              59-02-9
                           
                        
                              —
                           
                           
                              490-23-3
                           
                        
                              —
                           
                           
                              54-28-4
                           
                        
                              —
                           
                           
                              119-13-1
                           
                        Növényi olajokból kivonással előállított természetes eredetű tokoferolkivonatok folyékony olaj formájában.
                  Tisztasági kritériumok: az összes tokoferoltartalom legalább 30 %.
                  
                     Analitikai módszer
                      (1)
                  
                  A takarmány-adalékanyagban található tokoferol formáinak (alfa-, béta-, gamma- és delta-tokoferol) meghatározására a következő módszer szolgál: Gázkromatográfia lángionizációs detektorral való kimutatással, GC/FID (AOAC 988.14).
                  Az előkeverékekben és takarmányokban található tokoferol formáinak (alfa-, béta-, gamma- és delta-tokoferol) meghatározására a következő módszer szolgál: Nagy teljesítményű folyadék-kromatográfia UV-detektálással vagy fluoreszcenciás meghatározással, HPLC/UV vagy FLD (152/2009/EK bizottsági rendelet (2), IV. melléklet, B. módszer).
               
               
                  Minden állatfaj
               
               
                  —
               
               
                  —
               
               
                  —
               
               
                  
                              1.
                           
                           
                              A növényi olajokból származó tokoferolkivonatok forgalmazása és készítmények adalékanyagaként való felhasználása megengedett.
                           
                        
                              2.
                           
                           
                              Az adalékanyag használati utasításában fel kell tüntetni a tárolási és a stabilitási feltételeket, az előkeverékek használati utasításában pedig a tárolási feltételeket.
                           
                        
               
                  2025. augusztus 4.
               
            
                  1b306(ii)
               
               
                  —
               
               
                  (Delta-tokoferolban gazdag) növényi olajokból származó, tokoferolban gazdag kivonatok
               
               
                  
                     Az adalékanyag összetétele
                  
                  Alfa-, béta-, gamma- és delta-tokoferol.
                  
                     A hatóanyag jellemzése
                  
                  Alfa-, béta-, gamma- és delta-tokoferol:
                  Kémiai képlet:
                  
                              —
                           
                           
                              C29H50O2
                              
                           
                        
                              —
                           
                           
                              C28H48O2
                              
                           
                        
                              —
                           
                           
                              C28H48O2
                              
                           
                        
                              —
                           
                           
                              C27H46O2
                              
                           
                        CAS-szám:
                  
                              —
                           
                           
                              59-02-9
                           
                        
                              —
                           
                           
                              490-23-3
                           
                        
                              —
                           
                           
                              54-28-4
                           
                        
                              —
                           
                           
                              119-13-1
                           
                        Növényi olajokból kivonással előállított, (delta-tokoferolban gazdag) természetes eredetű, tokoferolban gazdag kivonatok folyékony olaj formájában.
                  Tisztasági kritériumok: az összes tokoferoltartalom legalább 80 %, a delta-tokoferoltartalom pedig legalább 70 %.
                  
                     Analitikai módszerek
                      (1)
                  
                  A takarmány-adalékanyagban található tokoferol formáinak (alfa-, béta-, gamma- és delta-tokoferol) meghatározására a következő módszer szolgál: Gázkromatográfia lángionizációs detektorral való kimutatással, GC/FID (AOAC 988.14).
                  Az előkeverékekben és takarmányokban található tokoferol formáinak (alfa-, béta-, gamma- és delta-tokoferol) meghatározására a következő módszer szolgál: Nagy teljesítményű folyadék-kromatográfia UV-detektálással vagy fluoreszcenciás meghatározással, HPLC/UV vagy FLD (152/2009/EK rendelet, IV. melléklet, B. módszer).
               
               
                  Minden állatfaj
               
               
                  —
               
               
                  —
               
               
                  —
               
               
                  
                              1.
                           
                           
                              A (delta-tokoferolban gazdag) növényi olajokból származó, tokoferolban gazdag kivonatok forgalmazása és készítmények adalékanyagaként való felhasználása megengedett.
                           
                        
                              2.
                           
                           
                              Az adalékanyag használati utasításában fel kell tüntetni a stabilitási és a tárolási feltételeket, az előkeverékek használati utasításában pedig a tárolási feltételeket.
                           
                        
               
                  2025. augusztus 4.
               
            
                  1b307
               
               
                  —
               
               
                  Alfa-tokoferol
               
               
                  
                     Az adalékanyag összetétele:
                  
                  Alfa-tokoferol
                  
                     A hatóanyag jellemzése
                  
                  Teljes racém α-tokoferol.
                  C29H50O2
                  
                  CAS-szám: 10191-41-0
                  Kémiai szintézissel előállított alfa-tokoferol folyékony olaj formájában. Tisztasági kritériumok: legalább 96 %.
                  
                     Analitikai módszerek
                      (1)
                  
                  A takarmány-adalékanyagban található teljes racém α-tokoferol meghatározására a következő módszer szolgál: Gázkromatográfia lángionizációs detektorral való kimutatással, GC/FID (Ph. Eur. 7.2-07/2011:0692), valamint további azonosító vizsgálatok.
                  Az előkeverékekben és takarmányokban található teljes racém α-tokoferol meghatározására a következő módszer szolgál: Nagy teljesítményű folyadék-kromatográfia UV-detektálással vagy fluoreszcenciás meghatározással, HPLC/UV vagy FLD (152/2009/EK rendelet, IV. melléklet, B. módszer).
               
               
                  Valamennyi állatfaj vagy -kategória
               
               
                  —
               
               
                  —
               
               
                  —
               
               
                  
                              1.
                           
                           
                              Az alfa-tokoferol forgalmazása és készítmények adalékanyagaként való felhasználása megengedett.
                           
                        
                              2.
                           
                           
                              Az adalékanyag használati utasításában fel kell tüntetni a tárolási és a stabilitási feltételeket, az előkeverékek használati utasításában pedig a tárolási feltételeket.
                           
                        
               
                  2025. augusztus 4.
               
            
         (1)  Az analitikai módszerek részletes leírása a takarmány-adalékanyagok vizsgálatára létrehozott uniós referencialaboratórium honlapján található: https://ec.europa.eu/jrc/en/eurl/feed-additives/evaluation-reports
      
         (2)  A Bizottság 2009. január 27-i 152/2009/EK rendelete a takarmányok hatósági ellenőrzése során alkalmazott mintavételi és vizsgálati módszerek megállapításáról (HL L 54., 2009.2.26., 1. o.).